b'\n_START_ARTICLE_\nSalvatore (band)\n_START_PARAGRAPH_\nSalvatore var et norsk postrock elektronikaband som eksisterte i perioden 1998 til 2008. Bandet ble etablert av John Birger Wormdahl sammen med Ola Fl\xc3\xb8ttum, Bjarne Larsen og Kjell-Olav J\xc3\xb8rgensen. De var et av vinnerbandene under Zoom 1998 og ble sendt p\xc3\xa5 den p\xc3\xa5f\xc3\xb8lgende Zoom-turneen i Norge, England og Skottland v\xc3\xa5ren 1999. Bandet vant Spellemannprisen 2002 for albumet Tempo og Spellemannprisen 2007 for albumet Days of Rage, begge i klassen elektronika. Etter at Salvatore ble oppl\xc3\xb8st sommeren 2008, startet de tre gjenv\xc3\xa6rende originalmedlemmene bandet Masselys.'